**Beszámoló**

A Sapientia Erdélyi Magyar Tudományegyetem csíkszeredai Karainak Hallgatói Önkormányzata 2015. június 17-21. között Budapestre látogatott a csíkszeredai helyszín Kari Tudományos Diákköri Konferencia 4 szekciójának győzteseivel tapasztalatcsere céljából. A 10 fős küldöttség 2015. június 16. este 20:31-kor indult Budapestre. A 10 fős küldöttség csütörtökön délelőtt ellátogatott a Budapesti Műszaki Egyetem Vegyészmérnöki és Biomérnöki Karára, ahol Orosz Gréta, a Hallgatói Képviselet elnöke fogadta őket. A találkozó során kölcsönösen bemutattuk Hallgatói Képviseleteinket, annak struktúráját, tevékenységét, programjainkat, a Tudományos Diákköri Konferenciák szervezését és lebonyolítását, majd megismerkedtünk a BME Kampusszal valamint a Gabona laborral.

Pénteken ismét a tapasztalatcseréje volt a főszerep, ezúttal az Eötvös Lóránd Tudományegyetem Bölcsésztudományi Karára látogattunk, ahol Murai László elnök úr és csapata nagy szeretettel fogadta küldöttségünket. Itt megismerkedtünk a HÖK felépítésével, munkájával, programjaival valamint az ELTE BTK Tudományos Diákköri Konferencia szervezésével és lebonyolításával, majd a helyi képviselet kérdéseire válaszolva magunk is bemutattuk Hallgatói Önkormányzatunkat. Az ELTE BTK kampuszának meglátogatása után részt vettünk a BTK imázs filmjének forgatásán statisztaként, majd délutánig tartó kötetlen beszélgetésre került sor.

Szombaton a teljes csapat részt vett a Múzeumok Éjszakája kínálta látnivalók felfedezésében, így a kora délelőtti óráktól késő éjszakáig látogattuk a különböző galériákat, múzeumokat, látnivalókat (Budapesti Iparművészeti Múzeum, Budapesti Szépművészeti Múzeum, Budapesti Természettudományi Múzeum, Terror Háza, Elektrotechnikai Múzeum, Buda Vára, Groupama Aréna, Fűvész Kert, Városliget, stb.)

Vasárnap, 2015. június 21. délután 16:40-kor pedig hazaindult a 10 fős küldöttség.

Csíkszereda

2015. június 25. András Előd

 Hallgatói Önkormányzat elnök